ЈП Сурчин

Број: 15/13

Датум: 16.07.2013. године.

Сурчин, Војвођанска 79.

**ПОЗИВ ЗА ДОСТАВЉАЊЕ ПОНУДА**

JП “Сурчин” у својству Наручиоца, на основу чана 54. Закона о јавним набавкама (Сл.гласник РС број 124/2012) и Одлуке директора ЈП Сурчин бр. 4581/13 позива све заинтересоване понуђаче да припреме и поднесу понуде у писаној форми, у отвореном поступку за јавну набавку радова, у складу са Законом о јавним набавкама, подзаконским актима из ове области, конкурсном документацијом и овим позивом, у циљу избора економски најповољније понуде.

***1. Предмет јавне набавке***

Радови на експлоатацији песка и санацији површинског копа ( шифра из општег речника јавних набавки 14210000), број набавке 15/13, у свему према Закону о јавним набавкама, захтевима и спецификацији предметних радова наведених у конкурсној документацији

***2. Услови за учествовање\_***

**Обавезни услови** за учешће у отвореном поступку одређени су у складу са чланом 75. став 1. Закона о јавним набавкама („Сл.гласник РС“ бр.124/2012). Испуњеност услова из члана 75. став 1. Закона подносилац понуде доказује достављањем доказа из члана 77. Закона, односно доказа из чланова 21., 22. и 23. Правилника о обавезним елементима конкурсне документације у поступцима јавних набавки и начину доказивања испуњености услова („Сл.гласник РС“ бр.29/2013), а у свему у складу са конкурсном документацијом.

**Додатни услови** за учешће у поступку јавне набавке одређени су у складу са чланом 76. Закона о јавним набавкама („Сл.гласник РС“ бр.124/2012).

Испуњеност додатних услова одређених у складу са чланом 76. Закона подносилац понуде доказује достављањем доказа у складу са чланом 77. став 2. Закона, а у свему у складу са конкурсном документацијом.

**- Право на учешће у поступку има подносилац понуде ако располаже неопходним финансијско-пословним капацитетом,**

- **Право на учешће у поступку има подносилац понуде ако испуњава следеће законе и прописе:**

**1. Закон о рударству и геолошким истраживањима ( Сл. Гласник РС бр. 88/2011)**

**2. Правилник о условима за обављање одређених стручних послова при експлоатацији минералних сировина ( Сл. Гласник РС бр. 40/97)**

**3. Превилник о техничким захтевима за површинску експлоатацију лежишта минералних ситовина ( Сл. Гласник РС бр. 96/2010)**

**4. Закон о безбедности и здрављу на раду ( Сл. Гласник РС бр. 101/2005)**

- **Право на учешће у поступку има подносилац понуде који има најмање 6 запослених лица, од којих је најмање једно запослено лице технички руководилац производње**

- **Право на учешће у поступку има подносилац понуде ако располаже довољним техничким капацитетима.**

Уколико понуђач намерава да извршење набавке у целини или делимично повери подизвођачу, као и у случају да понуду подноси група понуђача (заједничка понуда), понуђачи су дужни да то наведу у понуди, као и да за подизвођача, односно сваког понуђача из групе, поднесу доказе о испуњености услова за учешће у поступку на начин предвиђен у чл. 80. и 81. Закона о јавним набавкама, а у складу са конкурсном документацијом.

Понуђач који има седиште у страној држави, доставља доказе о испуњености услова за учешће у поступку као и остали понуђачи, у складу са прописима државе у којој има седиште, односно у складу са чл. 79. Закона о ЈН, а понуду са захтеваном документацијом обавезно доставља на енглеском језику, са овереним преводом исте на српски језик од стране овлашћеног судског тумача.

***3. Преузимање конкурсне документације***

Понуђачи који су заинтересовани за учешће, конкурсну документацију могу преузети на адреси Наручиоца ЈП Сурчин ул. Војвођанска бр. 80, СЛУЖБА НАБАВКЕ, сваког радног дана у времену од 9–14 часова од дана објављивања јавног позива у «Службеном гласнику РС» и на Порталу за јавне набавке. Приликом преузимања конкурсне документације понуђачи достављају:

**-** овлашћење за преузимање конкурсне документације на меморандуму понуђача (са подацима о: адреси, телефону, е-маил адреси и ПИБ-у)

***4. Израда понуде***

Понуде као и сва остала кореспонденција и документа везана за понуду, морају бити сачињене на српском језику, (осим проспеката и/или техничке документације која може бити на српском или енглеском језику), на обрасцима из конкурсне документације или у форми тих образаца. Код сачињавања понуде понуђачи се морају у свему придржавати услова из конкурсне документације, поштујући минималне захтеве Наручиоца, а уз понуду су дужни да доставе све тражене доказе. У противном таква понуда ће се сматрати неисправном и биће одбијена. Понуде се морају доставити за набавку у целини, односно за све услуге, као и ставке наведне у оквиру Техничке спецификације из конкурсне документације, у противном исте ће се сматрати неисправним. Понуде са варијантама нису дозвољене. Рок важења понуде обавезно се наводи у понуди и мора бити најмање 90 дана од дана јавног отварања понуда.

Врсте средстава финансијског обезбеђења којима понуђачи обезбеђују испуњење својих обавеза у поступку јавне набавке, као и испуњење својих уговорних обавеза ближе су дефинисана у конкурсној документацији.

***5. Подношење понуда, место и рок***

Понуђачи своје понуде подносе у затвореној коверти, са назнаком на предњој страни: ***»ЗА ЈАВНУ НАБАВКУ – ЕКСПЛОАТАЦИЈА ПЕСКА И САНАЦИЈА ПОВРШИНСКОГ КОПА, број набавке 15/13 – ПОНУДА НЕ ОТВАРАЈ«***, а на полеђини коверте обавезно исписују тачан назив и адресу. У противном, Наручилац неће одговарати у случају да дође до превременог отварања понуда. Понуде са доказима, обрасцима и прилозима који су тражени у конкурсној документацији, понуђачи могу доставити **препорученом поштом и то искључиво на адресу ЈП Сурчин ул. Војвођанска бр. 80 или непосредно преко Архиве Предузећа на истој адреси.**

Рок за подношење понуда је 30 дана од дана објављивања јавног позива у „Сл.гласнику РС“, број 64 објављеног дана 24.07.2013 године, односно од дана објаве позива на Порталу за јавне набавке, а најкасније до 10,00 часова последњег дана рока за подношење понуда, односно дана 23.08.2013 године. Благовременим ће се сматрати само понуде које стигну на адресу Наручиоца и буду заведене у Архиви Наручиоца најкасније до 10.00 часова дана 23.08.2013 године, укључујући и понуде упућене поштом препоручено. Уколико рок за подношење понуда истиче на дан који је нерадни или дан државног празника, као последњи дан рока сматраће се први наредни радни дан, до 10.00 часова.

***6. Отварање понуда***

Отварање понуда обавиће се јавно, на дан истека последњег дана рока за предају понуда односно дана 23.08.2013. године са почетком у 10.30 часова, на адреси Наручиоца, ЈП Сурчин, ул. Војвођанска бр. 80, у присуству овлашћених представника понуђача, који су обавезни да пре почетка поступка јавног отварања понуда, Комисији за јавне набавке приложе овлашћења за присуствовање поступку отварања понуда.

У случају да представници понуђача не доставе наведено овлашћење, сматраће се да имају статус опште јавности, као и сва остала заинтересована лица која присуствују отварању понуда. Уколико рок за отварање понуда пада на дан који је нерадни или дан државног празника, јавно отварање спровешће се првог наредног радног дана, у 10.30 часова, на истом месту.

***7. Критеријум за избор***

Избор између достављених понуда извршиће се сходно члану 85. став 1. тачка 2. Закона о јавним набавкама према **КРИТЕРИЈУМУ ЕКОНОМСКИ НАЈПОВОЉНИЈА ПОНУДА**.

***8. Одлука о избору***

Одлуку о избору најповољније понуде, Наручилац ће донети у оквирном року од 15 дана од дана јавног отварања понуда и исту доставити понуђачима у Законом предвиђеном року. Уговор са најповољнијим понуђачем ће бити закључен у оквирном року од 8 дана од дана протека рока за подношење захтева за заштиту права понуђача, под условом да нико од заинтересованих понуђача не поднесе Захтев за заштиту права понуђача. Уколико изабрани понуђач одустане од своје понуде, или уколико не потпише уговор када његова понуда буде изабрана, Наручилац је овлашћен да поступи у складу са чл. 113. став 3. Закона о јавним набавкама. Ако понуђач чија је понуда изабрана као најповољнија одбије да закључи уговор, Наручилац ће поступити у складу са чл. 113. став 3. Закона о јавним набавкама.

***9. Заштита права понуђача***

Понуђач који није изабран може у писаном облику у року од 8 дана од дана пријема Одлуке о избору најповољније понуде, односно Одлуке о обустави поступка, поднети Захтев за заштиту права, на начин и у роковима предвиђеним Законом. Захтев за заштиту права понуђача ће производити правно дејство за Наручиоца, ако га Наручилац прими у писаној форми, у законом предвиђеном року, препорученом поштом и то искључиво на адресу ЈП Сурчин, ул. Војвођанска бр. 80 или непосредно преко Архиве Предузећа на истој адреси.

***10. Информације и појашњења***

Након преузимања конкурсне документације, додатне информације и појашењења у вези са припремањем понуде могу се захтевати искључиво писаним путем, на адресу Наручиоца, ЈП Сурчин ул. Војвођанска, бр. 80 – АРХИВА НАРУЧИОЦА, или на е-маил адресу: javnopreduzecesurcin@gmail.com са назнаком **„Појашњења за јавну набавку број 15/13“,** најкасније 5 дана пре истека последњег дана рока за подношење понуда. Појашњења, као и измене и допуне конкурсне документације у складу са ЗЈН, упућене понуђачу е-маилом од стране Наручиоца, сматраће се званичним документом. Особe за контакт су: Милан Жутић и Владимир Мијатовић.